ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 183.52 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.04 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,83,52,25,060
|
|
అందుబాటులోని నిల్వలు
|
|
17,04,30,756
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 183.52 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.04 కోట్లకుపైగా  నిల్వలు అందుబాటులో ఉన్నాయి.
రక్షణ మంత్రిత్వ శాఖ
74వ వార్షికోత్సవం జరుపుకోనున్న ఎన్సీసీ; అమరవీరులకు జాతీయ యుద్ధ స్మారకం వద్ద నివాళులు అర్పించిన రక్షణ శాఖ కార్యదర్శి
1948లో ఏర్పాటైన, ప్రపంచంలోనే అతి పెద్ద యూనిఫారంతో కూడిన యువజన సంస్థ నేషనల్ క్యాడెట్ కార్ప్స్  నవంబర్ 27, 2022న 74వ వార్షికోత్సవం జరుపుకోనుంది. ఈ సందర్భంగా, రక్షణ శాఖ కార్యదర్శి శ్రీ గిరిధర్ అరమణె పుష్పగుచ్ఛంతో అమరవీరులకు నివాళులు అర్పించారు. ఎన్సీసీ తరపున, నవంబర్ 26, 2022న కొత్త దిల్లీలోని జాతీయ యుద్ధ స్మారకం వద్ద నివాళులు అర్పించారు.
ఎన్సీసీ గత కొన్నేళ్లుగా విస్తృతంగా అభివృద్ధి చెందిందని, జాతి నిర్మాణానికి సహకరించే ప్రతి ప్రయత్నంలోనూ యూనిఫారంలోని యువత చేతులు కలిపిందని ఈ సందర్భంగా రక్షణ శాఖ ప్రశంసించారు. ఎన్సీసీ వ్యవస్థాపక దినోత్సవాన్ని అన్ని రాష్ట్ర రాజధానుల్లోనూ జరుపుతారు. మార్చ్ ఫాస్ట్, సాంస్కృతిక కార్యక్రమాలు, సామాజిక అభివృద్ధి కార్యక్రమాల్లో క్యాడెట్లు పాల్గొంటారు.
దేశంలో అతి పెద్ద స్వచ్ఛత కార్యక్రమం అయిన పునీత్ సాగర్ అభియాన్ నుంచి ఏక్ భారత్ శ్రేష్ఠ భారత్ క్యాంపులు, స్వచ్ఛ భారత్ ప్రచారం, హర్ ఘర్ తిరంగా, ఎక్స్ యోగ్దాన్ , వరకు ఏ ఒక్క సంస్థ చేపట్టలేని అతి పెద్ద కార్యక్రమాల్లో ఎన్సీసీ క్యాడెట్లు భారీ, శాశ్వత ముద్ర వేశారు. ఇటీవలి కాలంలో లక్ష మంది యువ క్యాడెట్లను చేర్చుకోవడం ద్వారా దేశంలోని తీర ప్రాంత, సరిహద్దు ప్రాంతాల్లోనూ ఎన్సీసీ విస్తరించింది. ఇది, ఈ ప్రాంతాల్లోని యువతను సాయుధ దళాల్లో చేరడానికి, జాతి నిర్మాణంలో సహకరించడానికి ప్రేరేపించింది.
'యూత్ ఎక్స్ఛేంజ్ ప్రోగ్రామ్స్'లో  భాగంగా, తన క్యాడెట్లను శాంతి & ఐక్యత రాయబారులుగా 25కు పైగా దేశాలకు ఎన్సీసీ పంపింది. తద్వారా, అంతర్జాతీయ సంబంధాల వృద్ధి వేదికగా నాలుగు దశాబ్దాలుగా నిలుస్తోంది. వైఈపీ కింద 30కి పైగా మిత్రదేశాల క్యాడెట్లకు ఎన్సీసీ ఆతిథ్యం ఇచ్చింది.
ఎన్సీసీ బహుముఖ కార్యకలాపాలు, విభిన్న పాఠ్యాంశాలు స్వీయ అభివృద్ధి దిశగా యువతకు ప్రత్యేక అవకాశాలను అందిస్తాయి. అనేక మంది క్యాడెట్లు క్రీడలు, సాహసాల్లో అద్భుత ప్రతిభతో దేశం & సంస్థ గర్వపడేలా చేశారు.
ఉప రాష్ట్రపతి సచివాలయం
లాక్ డౌన్ సమయంలో అకాడమిక్ క్యాలెండర్ కొనసాగింపు గురించి స్పష్టత ఇవ్వాలని విశ్వ విద్యాలయాలకు సూచించిన ఉపరాష్ట్రపతి
ఆన్ లైన్ బోధన నిర్వహించేందుకు సాంకేతిక పరిజ్ఞానాన్ని పూర్తిగా వినియోగించుకోవాలని విశ్వవిద్యాలయాలకు ఉపరాష్ట్రపతి దిశా నిర్దేశం
విద్యార్థులకు చేరువ కండి, సహకార అభ్యాసం మరియు స్వీయ అభ్యాసాన్ని ప్రోత్సహించండి
హాస్టళ్ళలో నివసించే విద్యార్థుల ఆరోగ్యాన్ని కాపాడండి
లాక్ డౌన్ వ్యవధిలో క్రమమైన శారీరక శ్రమను చేపట్టాలని, కొత్త భాషలను నేర్చుకోవాలని విద్యార్థులకు సూచన
ఢిల్లీ, పాండిచ్చేరి, పంజాబ్, మఖన్ లాల్ చతుర్వేది విశ్వవిద్యాలయాల ఉపకులపతులు మరియు ఐఐపిఏ డైరక్టర్ తో వీడియో కాన్ఫరెన్స్ ద్వారా మాట్లాడిన ఉపరాష్ట్రపతి
అందుబాటులో ఉన్న సాంకేతిక పరిజ్ఞానాన్ని పూర్తి స్థాయిలో వినియోగించుకుంటూ విద్యార్థులకు ఆన్ లైన్ లో బోధనా కార్యక్రమాలు నిర్వహించడం ద్వారా లాక్ డౌన్ సమయంలోనూ విద్యాబోధనను కొనసాగేలా చర్యలు తీసుకోవాలని గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు సూచించారు.
ఇండియన్ ఇనిస్టిట్యూట్ ఆఫ్ పబ్లిక్ అడ్మినిస్ట్రేషన్  డైరెక్టర్ సహా మఖన్లాల్ చతుర్వేది యూనివర్సిటీ, పాండిచ్చేరి, ఢిల్లీ, పంజాబ్ విశ్వవిద్యాలయాల ఉపకులపతులతో ఉపరాష్ట్రపతి వీడియో కాన్ఫరెన్స్ ద్వారా సమావేశం నిర్వహించారు. ఈ సందర్భంగా విశ్వ విద్యాలయాల ప్రణాళికల గురించి తెలుసుకున్న ఆయన, కరోనా మహమ్మారి కారణంగా ఎదురైన ఇబ్బందులు తొలగి సాధారణ పరిస్థితులు ఏర్పడేందుకు మరికొంత సమయం పట్టవచ్చని, ఈ పరిస్థితిని ఎదుర్కొనేందుకు సిద్ధం కావాలని తెలిపారు.
సాంకేతికను వినియోగించి ఆన్ లైన్ ద్వారా సెల్ఫ్ లెర్నింగ్ తో పాటు కొలాబరేటివ్ లెర్నింగ్  కొనసాగించాలని తెలిపారు. ఇందు కోసం అందుబాటులో ఉన్న వివిధ సాంకేతిక సాధనాలు ముఖ్యంగా యాప్ లను వినియోగించుకుని, లాక్ డౌన్ సమయంలోనూ నిరంతర విద్యా బోధన సాగేలా చొరవ తీసుకోవాలని తెలిపారు.
కరోనా మహమ్మారి కారణంగా నెలకొన్న పరిస్థితులు.. సృజనాత్మకతను ఉపయోగించి కొత్త పరిష్కారాల దిశగా ముందుకు సాగేందుకు వీలు కల్పించాయన్న ఉపరాష్ట్రపతి, ఆటంకాలు లేకుండా విద్యాబోధన జరిగేందుకు కృషిచేస్తున్న విశ్వవిద్యాలయాలను ప్రశంసించారు. సంప్రదాయ విద్యాభ్యాసానికి ప్రత్యామ్నాయంగా ఆన్లైన్ కోర్సుల దిశగా విశ్వవిద్యాలయాలు, విద్యాసంస్థలు కృషిచేయాలని సూచించారు.
హాస్టళ్ళలో నివసించే విద్యార్థులు ఆరోగ్య పరిరక్షణ మీద దృష్టి పెట్టాల్సిన అవసరాన్ని నొక్కి చెప్పిన ఆయన, ప్రభుత్వం మరియు ఆరోగ్య నిపుణులు తెలిపిన సామాజిక దూరం నియమానికి కట్టుబడి ఉండేలా చూడాలని కోరారు. ఆరోగ్యకరమైన ఆహారపు అలవాట్లను అనుసరించాలని, క్రమమైన శారీరక వ్యాయామం చేయాలని, ఒకే చోట ఉండే జీవనశైలికి దూరంగా ఉండాలని విద్యార్థులకు సూచించిన ఉపరాష్ట్రపతి, ప్రకృతితో కలసి జీవించడం యొక్క ప్రాముఖ్యతను తెలిపారు.
ఈ సమయాన్ని విద్యార్థులు అర్థవంతంగా వినియోగించుకునేలా మార్గనిర్దేశం చేయాలని, ఈ లెర్నింగ్ మెటీరియల్ ను వారు సద్వినియోగం చేసుకునేలా చూడాలన్న ఉపరాష్ట్రపతి, లాక్ డౌన్ సమయంలో విద్యార్థులు మొబైల్ ఫోన్ల మీద తక్కువ సమయం గడపాలని, కొత్త భాషలు నేర్చుకునేందుకు మొగ్గు చూపాలని, కుటుంబ సభ్యులతో తగిన సమయం గడపాలని సూచించారు.
ఆయా ప్రాంతాల్లో ఎన్జీఓలు చేపట్టిన సామాజిక సేవా కార్యక్రమాల్లో పాల్గొనాలని విద్యార్థులకు సూచించిన ఉపరాష్ట్రపతి, పౌరులందరూ ఎప్పటికప్పుడు ప్రభుత్వం జారీ చేస్తున్న మార్గదర్శకాలను కచ్చితంగా పాటించాల్సిన అవసరాన్ని నొక్కి చెప్పారు. ఈ వీడియో కాన్ఫరెన్స్ లో ఉపరాష్ట్రపతి కార్యదర్శి శ్రీ ఐ.వి.సుబ్బారావు కూడా పాల్గొన్నారు.
(
సమాచార, ప్రసార మంత్రిత్వ శాఖ
ప్రపంచ పర్యావరణ దినోత్సవం సందర్భంగా "ఒయాసిస్ ఆఫ్ హోప్" అనే పేరుతో, ఒక చలన చిత్రోత్సవాన్ని నిర్వహిస్తున్న - ఫిల్మ్స్ డివిజన్
ఇది ప్రతి ఖండంలో మరియు ప్రతి మహాసముద్రంలో పర్యావరణ వ్యవస్థ క్షీణతను నివారించి, ఆపి, తిప్పికొట్టాలనే ఆశయంతో, 2021 జూన్, 5వ తేదీన, ప్రపంచ పర్యావరణ దినోత్సవాన్ని, "పర్యావరణ వ్యవస్థ పునరుద్ధరణ" అనే ఇతివృత్తంతో జరుపుకుంటున్నాము. ఈ సంవత్సరం వేడుకలకు - "తిరిగి ఊహించు, పునర్నిర్మించు, పునరుద్ధరించు" అనే పదాల ను కీలకాంశాలు గా నిర్ణయించారు. అదే స్ఫూర్తితో, ఫిల్మ్స్ డివిజన్, 2021 జూన్, 5, 6వ తేదీలలో పర్యావరణంపై "ఒయాసిస్ ఆఫ్ హోప్" అనే పేరుతో ఒక చలన చిత్రోత్సవాన్ని నిర్వహిస్తోంది.
2 రోజుల పాటు నిర్వహించే ఈ ఉత్సవంలో పర్యావరణాన్ని పునరుద్ధరించడం తో పాటు, మానవుడు మరియు ప్రకృతి యొక్క విడదీయరాని సంబంధాన్ని పునరుద్ధరించడానికి వివిధ మార్గాలను సూచించడం ద్వారా ప్రకృతితో సహజీవనాన్ని పునరుద్ధరించాలనే బలమైన సందేశాన్ని ఇచ్చే చిత్రాలను ప్రదర్శించనున్నారు. ఫిల్మ్స్ డివిజన్ వెబ్-సైట్ మరియు యు-ట్యూబ్ ఛానెల్ ద్వారా ఈ చిత్రాలను ప్రదర్శిస్తారు.
ప్రత్యేకమైన ‘గ్రీన్ ప్యాకేజీ’లో ప్రదర్శించే చిత్రాలు:
"ది జంగిల్ మ్యాన్ లోయా"  - మణిపూర్ లోని చిన్న కొండ ప్రాంతానికి చెందిన ప్రకృతి ప్రేమికుడు లోయా న్గాంబ కథను ఈ చిత్రంలో ప్రముఖంగా పేర్కొన్నారు. దట్టమైన అడవిని నిర్మించాలనే లక్ష్యంతో, ఆరు సంవత్సరాలు, లోయా కొండపై ఒంటరిగా ఉండి, దాదాపు ఖాళీ ప్రదేశం నుండి ప్రారంభించి, స్థానిక సమాజానికి ఒక హరిత స్థలాన్ని సృష్టిస్తాడు. ఇది ప్రకృతి తో మనిషికి ఉన్న సంబంధాన్ని పునరుద్ధరించి, శాంతియుత సహజీవనం అనే సంస్కృతి ని నిర్మించాలన్నదే ఈ కథ ఇతివృత్తం.
"లివింగ్ ది నేచురల్ వే"  - మారుతున్న వాతావరణం మరియు పర్యావరణం, ఒక చిన్న బ్రహ్మపుత్ర ద్వీపం లో నివసిస్తున్న మిషింగ్ తెగల సాంప్రదాయ జీవన విధానాన్ని ఎలా ఛిద్రం చేసిందీ, ఎలాంటి సవాలు విసిరిందీ ఈ చిత్రంలో వివరించడం జరిగింది.
సాలుమరద తిమక్క - గ్రీన్ క్రూసేడర్  - ఎటువంటి ప్రాథమిక విద్య లేని కర్ణాటక రాష్ట్రానికి చెందిన ఒక స్వీయ బోధన పర్యావరణవేత్త జీవితం గురించి ఈ చిత్రంలో పేర్కొన్నారు. రహదారి పక్కన వందలాది మొక్కలు నాటడం ద్వారా, సాలుమరద తిమక్క, ప్రపంచవ్యాప్తంగా పర్యావరణవేత్తలకు ఒక ఆదర్శ మూర్తిగా పరిగణించబడుతుంది.
క్లైమేట్ చేంజ్  - గ్లోబల్ వార్మింగ్ మరియు వాతావరణ మార్పుల ప్రమాదాలను వివరించే చిత్రం.
మై సన్ నియో  - సహజ వాతావరణం మధ్య, అన్ని జీవులను ప్రేమిస్తూ, ఐదేళ్ళ బాలుడు, ఇతరులకు ఒక ఆదర్శంగా, ఎలా పెరుగుతాడో స్పష్టంగా చిత్రీకరించిన చిత్రం,
ప్లాస్టిక్ వరల్డ్  - ప్లాస్టిక్ వ్యర్థాలతో కప్పబడి, జల వనరులు లేని, అసమగ్రమైన పరిస్థితులతో కూడిన విస్తారమైన భవిష్యత్ ప్రకృతి దృశ్యాన్ని ఆవిష్కరించడంతో పాటు, మానవ జీవితం, పర్యావరణంపై ప్లాస్టిక్ యొక్క ప్రమాదకర ప్రభావాలకు వ్యతిరేకంగా కూడా హెచ్చరిస్తూ, చిత్రీకరించిన యానిమేషన్ చిత్రం.
ఈ ఉత్సవాన్ని www.filmsdivision.org/“ డాక్యుమెంటరీ ఆఫ్ ది వీక్” మరియు https://www.youtube.com/user/FilmsDivision అనే వెబ్-సైట్ ల ద్వారా 2021 జూన్ నెల 5వ తేదీ మరియు 6వ తేదీలలో రోజంతా వీక్షించవచ్చు.
ఆయుష్
మొరార్జీ దేశాయ్ నేషనల్ ఇనిస్టిట్యూట్ ఆఫ్ యోగా .. భారతదేశంలో యోగాకు హార్వర్డ్లాంటి విశ్వవిద్యాలయం అవుతుంది: సర్బానంద సోనోవాల్
మొరార్జీ దేశాయ్ నేషనల్ ఇనిస్టిట్యూట్ ఆఫ్ యోగా  యూనివర్సిటీని ఆయుష్ మంత్రి సర్బానంద్ సోనోవాల్ సందర్శించారు.
మొరార్జీ దేశాయ్ నేషనల్ ఇనిస్టిట్యూట్ ఆఫ్ యోగా  యుఎస్ హార్వర్డ్ యూనివర్సిటీతో సమానంగా యోగా రంగంలో ప్రపంచంలోనే అత్యుత్తమ విద్యాసంస్థగా అవతరించే అవకాశం ఉందని ఆయుష్ మంత్రి సర్బానంద సోనోవాల్ సోమవారం అన్నారు. ఆయుష్ మంత్రిగా బాధ్యతలు స్వీకరించిన తర్వాత తొలిసారి మొరార్జీ దేశాయ్ నేషనల్ ఇనిస్టిట్యూట్ ఆఫ్ యోగా  యూనివర్సిటీని తొలిసారి సందర్శించిన సందర్భంగా వర్సిటీ అధ్యాపకులనుద్దేశించి ప్రసంగించారు.
"MDNIY ప్రపంచవ్యాప్తంగా విద్యార్థులకు నంబర్ వన్ ఇన్స్టిట్యూట్ అవుతుంది. దీని కోసం మనం ప్రపంచస్థాయిలో ప్రయత్నాలు చేయాలి. అమెరికా దేశం హార్వర్డ్ లాంటి సంస్థను ఏర్పాటు చేయగలిగినప్పుడు.. మనం ఎందుకు చేయలేము? యోగాలో విద్య మరియు పరిశోధన కోసం ప్రపంచవ్యాప్తంగా వేలాది మంది విద్యార్థులు భారతదేశాన్ని సందర్శించడానికి ఈ యూనివర్సిటీ దారులు తెరుస్తుందని సోనోవాల్ అన్నారు.
ప్రధాన మంత్రి శ్రీ నరేంద్ర మోదీ కల నెరవేర్చడానికి ప్రపంచ విధానం అవసరం అని మంత్రి నొక్కిచెప్పారు. "అందమైన మరియు ఆరోగ్యకరమైన శరీరాల కోసం ప్రజలు భారతదేశపు గుమ్మం వద్ద నిలబడి ఉన్నారు. ప్రస్తుతం, మొరార్జీ దేశాయ్ నేషనల్ ఇనిస్టిట్యూట్ ఆఫ్ యోగా  యోగా విద్య, శిక్షణ, మెడిసిన్ మరియు పరిశోధనతో సహా అన్ని సౌకర్యాలను కలిగిఉంది. దేశంలోని వివిధ ప్రాంతాల నుంచి వచ్చిన విద్యార్థులకు యూనివర్సిటీలో హాస్టల్ ఏర్పాట్లు ఉండాలి. మొరార్జీ దేశాయ్ నేషనల్ ఇనిస్టిట్యూట్ ఆఫ్ యోగా  లో అద్భుతమైన హాస్టల్ సౌకర్యాలు సంస్థకు విలువను జోడిస్తాయి "అని సోనోవాల్ చెప్పారు.
ఆయుష్ మంత్రి విశ్వవిద్యాలయం యొక్క అన్ని తరగతులను సందర్శించారు. ఈ సందర్భంగా విద్యార్థులతో మాట్లాడుతూ.. తాను ప్రతి ఉదయం సుమారు 30 నిమిషాల పాటు యోగాను అభ్యసిస్తానని చెప్పారు. లైబ్రరీతోపాటు ధ్యాన కేంద్రం, వర్సిటీ క్యాంపస్ని కూడా సోనోవాల్ సందర్శించారు. యోగాకు సంబంధించి విద్యార్థుల ప్రదర్శనలను కూడా తిలకించారు.
మొరార్జీ దేశాయ్ నేషనల్ ఇనిస్టిట్యూట్ ఆఫ్ యోగా లో ఇప్పటివరకు 18,000 మంది పారామిలిటరీ సైనికులకు యోగా శిక్షణ ఇచ్చారని మిడ్నీ డైరెక్టర్ డాక్టర్ ఈశ్వర్ వి. బసవరాది అన్నారు. తీహార్ జైలులోని ఖైదీలకు యోగాను పరిచయం చేసే ప్రయత్నం కూడా చేశామన్నారు. . "యోగా వ్యవస్థ మన జీవితానికి కొత్త కోణాలను ఇస్తుంది. ఇది మీ దినచర్యలో భాగం కావాలి ”అని విద్యార్థునుద్దేశించి చెప్పారు.
వ్యవసాయ మంత్రిత్వ శాఖ
దేశీయ ధాన్యాన్ని పోత్సహించడానికి పథకం
ఐసిఏఆర్ చేపట్టిన పలు కార్యక్రమాలద్వారా దేశీయ ధాన్యం రకాలను ప్రోత్సహించడం జరుగుతోంది. గత కొన్ని సంవత్సరాలుగా 574 రకాల దేశీయ ధాన్యం రకాలను పదివేలకుపైగా రైతుల పొలాల్లో పరీక్షించడం జరిగింది. ఆయా చోట్ల వాటిని ప్రోత్సహించడం జరిగింది. ఈ కార్యక్రమంలో ఆయా రాష్ట్రాల వ్యవసాయ విశ్వవిద్యాలయాలు, కృషి విజ్ఞాన కేంద్రాలు, స్వచ్ఛంద సేవాసంస్థలు భాగస్వాములయ్యాయి. ఇందుకోసంగాను ఒక ప్రాజెక్ట్ను ప్రారంభించడం జరిగింది.
పర్యావరణ వ్యవస్థ సేవలను బలోపేతం చేసి, హానిని తగ్గించడానికిగాను వ్యవసాయ జీవవైవిధ్యతను ప్రధాన స్రవంతిలోకి తేవడం, వ్యవసాయరంగాన్ని పరిరక్షించి వినియోగించుకోవడం ఈ ప్రాజెక్ట్ ముఖ్య ఉద్దేశ్యం. కార్యక్రమాల్లో పాల్గొనడంద్వారా ఆయా ప్రాంతాల రైతులు తమ పొలాల్లో సంప్రదాయ, దేశీయ రకాలను వినియోగించి వాటిని మెరుగు పరచడం జరుగుతుంది. ఇందుకోసం వారికి శిక్షణ ఇస్తారు. అంతే కాదు దేశవ్యాప్తంగా ఈ దేశీయ రకాలు అందుబాటులోకి రావడానికిగాను కమ్యూనిటీ స్థాయిలో కమ్యూనిటీ సీడ్ బ్యాంకులను ఏర్పాటు చేశారు. ఇందుకోసం కెవికెలు, స్వయం సహాయక బృందాల సహాయాన్ని తీసుకుంటున్నారు. 26 కమ్యూనిటీ సీడ్ బ్యాంకులద్వారా నాలుగువేలకు పైగా దేశీయ భూ జాతులను, రైతులకు చెందిన వివిధ పంట రకాలను బలోపేతం చేయడం జరిగింది. ధాన్యంతోపాటు ఆహార పంటల్ని బలోపేతం చేశారు.
దేశీయ ధాన్యం రకాలను పరిరక్షిస్తూ ప్రోత్సహిస్తున్న కమ్యూనిటీలకు, రైతులకు 2009-10నుంచి కింద తెలిపిన అవార్డులను ఇవ్వడం జరుగుతోంది. పిపివి అండ్ ఎఫ్ ఆర్ ఏ సంస్థ ఈ అవార్డులను ఇస్తోంది. ఇది పంట రకాలను, రైతుల హక్కులను కాపాడే సంస్థ.
ప్లాంట్ జెనోమ్ సేవియర్ కమ్యూనిటీ అవార్డ్  : 13
ప్లాంట్ జెనోమ్ సేవియర్ ఫార్మర్ రివార్డ్స్  : 12
ప్లాంట్ జెనోమ్ సేవియర్ ఫార్మర్ రికగ్నిషన్స్  : 19
ఐదు ధాన్యం రకాలను గుర్తించడం జరిగింది. అవి లాలత్, మెరుగుపరిచిన లాలత్, స్వర్ణ, సాంబా మసూరి, శక్తిమాన్. ఈ రకాలన్నీ సీడ్ ఛెయిన్ లో వున్నాయి. వీటిని రైతులు పండిస్తున్నారు.
దేశీయ ధాన్యం రకాల వివరాలు న్యూఢిల్లీలోని ఐసిఏఆర్ - ఎన్ బిపిజిఆర్ లో అందుబాటులో వున్నాయి. ఇందులోని గ్రీన్ బ్యాంకులో 45, 107 దేశీయ ధాన్య రకాలను, ధాన్య భూజాతులను పరిరక్షిస్తున్నారు. వీటికి తోడు పిపివి అండ్ ఎఫ్ ఆర్ ఏ వద్ద 1645 రైతుల రకాలు నమోదయి వున్నాయి.
ఈ సమాచారం ఈరోజున లోక్ సభలో కేంద్ర వ్యవసాయశాఖ మంత్రి శ్రీ నరేంద్ర సింగ్ తోమర్ రాతపూర్వకంగా ఇచ్చిన సమాధానంలోనిది.
(...
ప్రధాన మంత్రి కార్యాలయం
కచ్ఛీ నూతన సంవత్సరం ఆషాఢీ బీజ్ నాడు ప్రజల కు శుభాకాంక్షలు తెలిపిన ప్రధాన మంత్రి
కచ్ఛీ నూతన సంవత్సరమైన ‘ఆషాఢీ బీజ్’ ను సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలి పారు.
‘‘ఆషాఢీ బీజ్ ప్రత్యేక సందర్భాన్ని పురస్కరించుకొని కచ్ఛీ సముదాయాని కి ఇవే శుభకామనలు. ఘనమైన సంస్కృతి కి మరియు సాహసానికి ఈ సముదాయం పెట్టింది పేరు. రాబోయే సంవత్సరం కచ్ఛీ సముదాయాని కి మంచి ఆరోగ్యం మరియు సంతోషం ప్రాప్తించాలని నేను ప్రార్థిస్తాను’’ అని ఒక సందేశం లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
టేబుల్ టెనిస్ పురుషుల సింగిల్స్విభాగం లో బంగారు పతకాన్ని గెలిచినందుకు శ్రీ శరత్ కమల్ కు అభినందనలు తెలిపినప్రధాన మంత్రి
బర్మింగ్ హమ్ కామన్ వెల్థ్ గేమ్స్  2022 లో టేబుల్ టెనిస్ పురుషుల సింగిల్స్ విభాగం లో పసిడి పతకాన్ని గెలిచినందుకు శ్రీ శరత్ కమల్ కు ప్రధాన మంత్రి శ్రీ నరేంద్ర మోదీ అభినందన లు తెలిపారు.
ప్రధాన మంత్రి ఒక ట్వీట్ లో -
‘‘శ్రీ @sharathkamal1 సాధించిన స్వర్ణ పతకం చరిత్ర లో ఓ చాలా విశేషమైనటువంటి పతకం గా నమోదు అవుతుంది. ఆయన అంతులేని ఓర్పు, దృఢసంకల్పం మరియు ఆటుపోటుల కు తట్టుకొని నిలచే స్వభావాల తాలూకు శక్తి ని పరిచయం చేశారు. ఆయన గొప్ప నైపుణ్యాలను కూడా చాటారు. ఈ పతకం భారతదేశం లో టేబుల్ టెనిస్ క్రీడ కు ఎక్కడలేనటువంటి ఉత్సాహవర్ధకం గా నిలుస్తుంది. ఆయన కు ఇవే అభినందనలూ, శుభాకాంక్షలూ ను. #Cheer4India.’’ అని పేర్కొన్నారు.
(
ప్రధాన మంత్రి కార్యాలయం
పిఎం-శ్రీ యోజనను ప్రకటించిన ప్రధానమంత్రి
ఉదయిస్తున్న భారత్ కు ప్రధానమంత్రి పాఠశాలలు  యోజన కింద దేశంలో 14,500 పాఠశాలల హోదా పెంపు, అభివృద్ధి
ఉపాధ్యాయ దినోత్సవాన్ని పురస్కరించుకుని ప్రధానమంత్రి శ్రీ నరేంద్ర మోదీ ప్రధానమంత్రి స్కూల్స్ ఫర్ రైజింగ్ ఇండియా  యోజన కింద దేశవ్యాప్తంగా 14,500 పాఠశాలల స్థాయి పెంపు, అభివృద్ధి చేపట్టనున్నట్టు ప్రకటించారు.
పిఎం-శ్రీ పాఠశాలలు విద్యాబోధనలో ఆధునిక, పరివర్తిత, సంపూర్ణ విద్యావిధానం అనుసరిస్తాయి. ఎన్ఇపి స్ఫూర్తితో పిఎం-శ్రీ పాఠశాలలు దేశవ్యాప్తంగా లక్షలాది మందికి ప్రయోజనం అందించడం ఖాయమని శ్రీ మోదీ అన్నారు.
ఆయన ఈ మేరకు ట్వీట్ చేశారు.
“#TeachersDay సందర్భంగా ప్రధానమంత్రి స్కూల్స్ ఫర్ రైజింగ్ ఇండియా  యోజన కింద దేశవ్యాప్తంగా వివిధ ప్రాంతాల్లోని 14,500 పాఠశాలల స్థాయి పెంపు, అభివృద్ధి చేసే కార్యక్రమం ప్రకటిస్తున్నందుకు నేను ఆనందిస్తున్నాను. ఎన్ఇపి సంపూర్ణ స్ఫూర్తితో పని చేస్తూ ఇవి మోడల్ పాఠశాలలుగా మారతాయి”.
“పిఎం-శ్రీ పాఠశాలలు విద్యాబోధనలో ఆధునిక, పరివర్తిత, సమగ్ర నమూనా అనుసరిస్తాయి. ఒకపక్కన అభ్యాసం చేస్తూనే మరో పక్క అన్వేషణాత్మకమైన బోధనకు ఇవి ప్రాధాన్యం ఇస్తాయి. ఆధునిక టెక్నాలజీ, స్మార్ట్ క్లాస్ రూమ్ లు, క్రీడా వసతులు ఎన్నో ఇందులో ఉంటాయి”.
“ఇటీవల సంవత్సరాల్లో నూతన విద్యా విధానం విద్యా రంగాన్ని పరివర్తితం చేసింది. పిఎం-శ్రీ పాఠశాలలు ఎన్ఇపి స్ఫూర్తితో దేశవ్యాప్తంగా లక్షలాది మంది విద్యార్థులకు మరింత ప్రయోజనం చేకూరుస్తాయన్న విషయంలో సందేహం లేదు”.
ఉపాధ్యాయ దినోత్సవాన్ని పురస్కరించుకుని ప్రధానమంత్రి శ్రీ నరేంద్ర మోదీ ప్రధానమంత్రి స్కూల్స్ ఫర్ రైజింగ్ ఇండియా  యోజన కింద దేశవ్యాప్తంగా 14,500 పాఠశాలల స్థాయి పెంపు, అభివృద్ధి చేపట్టనున్నట్టు ప్రకటించారు.
పిఎం-శ్రీ పాఠశాలలు విద్యాబోధనలో ఆధునిక, పరివర్తిత, సంపూర్ణ విద్యావిధానం అనుసరిస్తాయి. ఎన్ఇపి స్ఫూర్తితో పిఎం-శ్రీ పాఠశాలలు దేశవ్యాప్తంగా లక్షలాది మందికి ప్రయోజనం అందించడం ఖాయమని శ్రీ మోదీ అన్నారు.
ఆయన ఈ మేరకు ట్వీట్ చేశారు.
“#TeachersDay సందర్భంగా ప్రధానమంత్రి స్కూల్స్ ఫర్ రైజింగ్ ఇండియా  యోజన కింద దేశవ్యాప్తంగా వివిధ ప్రాంతాల్లోని 14,500 పాఠశాలల స్థాయి పెంపు, అభివృద్ధి చేసే కార్యక్రమం ప్రకటిస్తున్నందుకు నేను ఆనందిస్తున్నాను. ఎన్ఇపి సంపూర్ణ స్ఫూర్తితో పని చేస్తూ ఇవి మోడల్ పాఠశాలలుగా మారతాయి”.
“పిఎం-శ్రీ పాఠశాలలు విద్యాబోధనలో ఆధునిక, పరివర్తిత, సమగ్ర నమూనా అనుసరిస్తాయి. ఒకపక్కన అభ్యాసం చేస్తూనే మరో పక్క అన్వేషణాత్మకమైన బోధనకు ఇవి ప్రాధాన్యం ఇస్తాయి. ఆధునిక టెక్నాలజీ, స్మార్ట్ క్లాస్ రూమ్ లు, క్రీడా వసతులు ఎన్నో ఇందులో ఉంటాయి”.
“ఇటీవల సంవత్సరాల్లో నూతన విద్యా విధానం విద్యా రంగాన్ని పరివర్తితం చేసింది. పిఎం-శ్రీ పాఠశాలలు ఎన్ఇపి స్ఫూర్తితో దేశవ్యాప్తంగా లక్షలాది మంది విద్యార్థులకు మరింత ప్రయోజనం చేకూరుస్తాయన్న విషయంలో సందేహం లేదు”.
Today, on #TeachersDay I am glad to announce a new initiative - the development and upgradation of 14,500 schools across India under the Pradhan Mantri Schools For Rising India  Yojana. These will become model schools which will encapsulate the full spirit of NEP.
— Narendra Modi  September 5, 2022
ప్రధాన మంత్రి కార్యాలయం
అరుణాచల్ ప్రదేశ్ లోని ముక్తో విధాన సభనియోజక వర్గం లో ఉన్న మాగో గ్రామం యొక్క సరిహద్దు ప్రాంతాల లో అభివృద్ధి చోటుచేసుకోవడాన్ని స్వాగతించిన ప్రధాన మంత్రి
అరుణాచల్ ప్రదేశ్ లోని ముక్తో విధాన సభ నియోజక వర్గం లో ఉన్న మాగో గ్రామం యొక్క సరిహద్దు ప్రాంతాల లో అభివృద్ధి చోటు చేసుకోవడాన్ని ప్రధాన మంత్రి శ్రీ నరేంద్ర మోదీ స్వాగతించారు. ఈ పరిణామం సరిహద్దులను ఆనుకొని ఉన్నటువంటి గ్రామాల లో నివసిస్తున్న ప్రజల కు సాధికారిత ను కల్పిస్తుంది అని ఆయన అన్నారు.
అరుణాచల్ ప్రదేశ్ ముఖ్యమంత్రి శ్రీ పేమా ఖాండు ట్వీట్ కు ప్రధాన మంత్రి సమాధానాన్ని ఇస్తూ -
‘‘సరిహద్దు ప్రాంతాల లో ఒక స్వాగతించదగినటువంటి అభివృద్ధి చోటు చేసుకొంది, అది సరిహద్దులను ఆనుకొని ఉన్నటువంటి గ్రామాల లో నివసించే ప్రజల కు సాధికారిత ను కల్పిస్తుంది.’’ అని ఒక ట్వీట్ లో పేర్కొన్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
‘అందరికీ స్వచ్ఛమైన గాలి’ అనే విధానాన్ని ఒక భాగస్వామ్య మిషన్ గా చేద్దాం: కేంద్ర మంత్రి శ్రీ భూపేందర్ యాదవ్
“అందరికీ స్వచ్ఛమైన గాలి - అనే విధానాన్ని ఒక భాగస్వామ్య మిషన్ గా మార్చడానికి ఇదే సరైన సమయం. గాలి నాణ్యత మెరుగుదల ప్రయత్నాలు దేశవ్యాప్తంగా నగరాల్లో మెరుగైన గాలి నాణ్యతను సాధించడంలో సానుకూల ధోరణులను చూపించాయి. కానీ మనం అనుకున్నది సాధించాలనుకుంటే, ‘జన్-భగీదారి’ లేదా భాగస్వామ్య పాలన అనేది కీలకం." అని కేంద్ర పర్యావరణ, అటవీ, వాతావరణ మార్పుల శాఖ మంత్రి శ్రీ భూపేందర్ యాదవ్ పేర్కొన్నారు. ఈరోజు చెన్నైలో - నేషనల్ క్లీన్ ఎయిర్ ప్రోగ్రామ్  మరియు తమిళనాడు, ఆంధ్రప్రదేశ్, కర్ణాటక, తెలంగాణ, కేరళ, అండమాన్-నికోబార్, లక్షద్వీప్, పాండిచ్చేరి, డామన్-డియూ-దాదర్-నగర్ హవేలీ తో కూడిన దక్షిణ ప్రాంత XV-ఎఫ్.సి. మిలియన్ ప్లస్ సిటీస్ ఛాలెంజ్ ఫండ్  సంయుక్తంగా నిర్వహించిన సెన్సిటైజేషన్-కమ్- రివ్యూ-వర్క్షాప్ ప్రారంభోత్సవం సందర్భంగా ప్రసంగిస్తూ, ఆయన ఈ విషయం చెప్పారు.
కేంద్ర పర్యావరణ, అటవీ, వాతావరణ మార్పు మంత్రిత్వ శాఖ ఆధ్వర్యంలో నిర్వహించిన ఈ రెండు రోజుల ప్రాంతీయ వర్క్ షాప్ ప్రారంభోత్సవ కార్యక్రమంలో - కేంద్ర పర్యావరణ, అటవీ, వాతావరణ మార్పుల శాఖ సహాయ మంత్రి శ్రీ అశ్విని కుమార్ చౌబే; తమిళనాడు ప్రభుత్వ పర్యావరణ శాఖ మంత్రి శ్రీ శివ.వి.మేయ్యనాథన్; పర్యావరణ, అటవీ, వాతావరణ మార్పు మంత్రిత్వ శాఖ కార్యదర్శి, శ్రీమతి లీనా నందన్; తమిళనాడు ప్రభుత్వ పర్యావరణ, వాతావరణ మార్పు, అటవీ శాఖ, అదనపు ప్రధాన కార్యదర్శి, శ్రీమతి సుప్రియా సాహు; పర్యావరణ అటవీ, వాతావరణ మార్పు మంత్రిత్వ శాఖ, అదనపు కార్యదర్శి, శ్రీ నరేష్ పాల్ గంగ్వార్ ప్రభృతులు పాల్గొన్నారు.
ఈ సందర్భంగా మంత్రి శ్రీ భూపేందర్ యాదవ్ మాట్లాడుతూ, 3 మిలియన్లకు పైగా జనాభా గల చెన్నై, మదురై, తిరుచ్చి నగరాల వాయు నాణ్యత జాతీయ పరిసర వాయు నాణ్యత ప్రమాణాల పరిధిలో ఉన్నాయని పేర్కొంటూ రాష్ట్రాన్ని అభినందించారు. మండలి అధికారులందరూ ప్రతి బుధవారం శిలాజ ఇంధన రహిత వాహనాల ద్వారా కార్యాలయానికి చేరుకునే విధంగా, "ఈ-కమ్యూట్" కార్యక్రమాన్ని అమలు చేస్తున్న తమిళనాడు కాలుష్య నియంత్రణ మండలి ని కూడా ఆయన ప్రశంసించారు.
మరొక విప్లవాత్మక చర్యల్లో భాగంగా, భారతదేశం బి.ఎస్-VI ప్రమాణానికి దూసుకుపోయిందని, ఇంధనం మరియు వాహనాల కోసం దాని నిబంధనలను అనుసరించడం వాయు కాలుష్యాన్ని ఎదుర్కోవడంలో మైలురాయి విధాన నిర్ణయాలలో ఒకటి అని ఆయన నొక్కి చెప్పారు.
“ఎన్.సి.ఏ.పి. కింద, 2014-2018 నుంచి వాయు నాణ్యత డేటా ఆధారంగా దేశవ్యాప్తంగా 132 నాన్-ఎటైన్మెంట్ నగరాలను గుర్తించడం జరిగింది. ఈ జాబితా అన్ని పరిమాణాలు, రకాలు మరియు దక్షిణ భారతదేశంలోని నగరాల యొక్క భిన్నమైన మిశ్రమంగా ఉంది. వీటిలో ఆంధ్రప్రదేశ్ నుంచి 13 నగరాలు, తమిళనాడు, కర్ణాటక, తెలంగాణ నుంచి 4 నగరాల చొప్పున ఉన్నాయి", అని ఆయన వివరించారు.
సమగ్ర విధానం ద్వారా దాదాపు 100 నగరాల్లో గాలి నాణ్యతను మెరుగుపరచడం ద్వారా ప్రజలందరికీ స్వచ్ఛమైన గాలిని అందించాలనే ప్రధానమంత్రి నిబద్ధతను శ్రీ భూపేందర్ యాదవ్ ఈ సందర్భంగా గుర్తు చేశారు.
స్థిరమైన జీవనశైలి, తగిన ప్రవర్తనలు, వైఖరులను అవలంబించడం ద్వారా గాలి నాణ్యతను మెరుగుపరిచే మిషన్ లో చురుకైన ఏజెంట్లు మారడంతో పాటు, సమాజంలో మార్పుకు ప్రతినిధులుగా వ్యవహరించాలని మంత్రి యువతకు విజ్ఞప్తి చేశారు. వాటాదారులందరి సమన్వయం, సహకారం, భాగస్వామ్యం, నిరంతర కృషితో వాయు కాలుష్య సమస్యను సమగ్రంగా పరిష్కరించడంలో ఎన్.సి.ఏ.పి. లక్ష్యాలను సాధించగలమని ఆయన విశ్వాసం వ్యక్తం చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ సహాయంపై తాజా సమాచారం
అంతర్జాతీయ సహాయాన్ని అత్యంత వేగంగా రాష్ట్రాలకు అందిస్తున్న కేంద్రం
ఇప్పటిదాకా 11,000 కు పైగా ఆక్సిజెన్ కాన్సంట్రేటర్లు; దాదాపు16,000 పైగా ఆక్సిజెన్ సిలిండర్లు; 19 ఆక్సిజెన్ తయారీ ప్లాంట్లు; 6,800 వెంటిలేటర్లు; దాదాపు 6.1 లక్షల రెమిడిసెవిర్ ఇంజెక్షన్ల పంపిణీ
దేశంలో పెరుగుతున్న కోవిడ్ కేసుల దృష్ట్యా నివారణ దిశలో భారత్ చేస్తున్న కృషికి తోడుగా ప్రపంచం నలుమూలల నుంచి వివిధ దేశాలు, సంస్థలు పంపుతున్న విరాళాలు, సహాయ సామగ్రిని భారత ప్రభుత్వం ఏప్రిల్ 27 నుంచి అందుకుంటోంది.
ఏప్రిల్ 27 నుంచి మే 17 దాకా మొత్తం 11325 ఆక్సిజెన్ కాన్సంట్రేటర్లు; 15,801 ఆక్సిజెన్ సిలిండర్లు; 19 ఆక్సిజెన్ తయారీ ప్లాంట్లు; 8,526 వెంటిలేటర్లు; దాదాపు 6.1 లక్షల రెమిడిసెవిర్ ఇంజెక్షన్లు రాష్ట్రాలకు, కేంద్రపాలిత ప్రాంతాలకు పంపిణీ జరిగాయి. రోడ్డు, వాయు మార్గాల ద్వారా ఈ పంపిణీ కొనసాగుతోంది.
ఆస్ట్రేలియా, గిలియాడ్ , ఇండో-స్విస్ చాంబర్ ఆఫ్ కామర్స్ నుంచి అందిన ప్రధాన సహాయ సమాగ్రి ఇలా ఉంది:
|
|
సామగ్రి
|
|
పరిమాణం
|
|
వెంటిలేటర్లు
|
|
1056
|
|
రెమిడిసివిర్
|
|
57,893అదనంగా మాస్కులు కూడా అందాయి.
ఫొటో 1. కోవిడ్ బాధితులకోసం విదేశీ సాయంగా అందిన పరికరాలు ఎలా ఉపయోగపడతాయో మాట్లాడుతున్న గుజరాత్ లోని ధార్పూర్ పఠాన్ జి ఎం ఇ ఆర్ ఎస్ ఆస్పత్రి మెడికల్ సూపరింటెండెంట్ డాక్టర్ మనీష్ రామ్ వత్.
[డిడి న్యూస్ ట్విట్టర్ లింక్ : https://twitter.com/DDNewslive/status/1394297327855104010?s=08]
ఫొటో 2. విదేశాల నుంచి వచ్చి భారత ప్రభుత్వం ద్వారా అందుకున్న పరికరాలు, మందుల కు ధన్యవాదాలు తెలియజేస్తున్న అరుణాచల్ ప్రదేశ్ ఆరోగ్య సేవల డైరెక్టర్ డాక్టర్ ఎం. లెగో.
[డిడి న్యూస్ ట్విట్టర్ లింక్: https://twitter.com/DDNewslive/status/1394298469393698817?s=08]
ఫొటో 3. స్పెయిన్ నుంచి ఆక్సిజెన్ కాన్సంట్రేటర్లు, వెంటిలేటర్లు, హ్యుమిడిఫయర్లు, ఆక్సిజెన్ మాస్కులు, ఆక్సిజెన్ నేసల్ ట్యూబ్స్ తో సాయంత్రం సుమారు 5 గంటలకు వచ్చిన ఫ్లైట్ నెం. ఎస్వీ 760
[డిడి న్యూస్ ట్విట్టర్ లింక్: https://twitter.com/DDNewslive/status/1394285112552951808?s=08]
తక్షణమే సమర్థవంతంగా రాష్ట్రాలకు, కేంద్ర పాలిత ప్రాంతాలకు కేటాయించటం, పంపిణీ చేయటం అన్నవి అవిచ్ఛిన్నంగా సాగే ప్రక్రియ. కేంద్ర ఆరోగ్య మంత్రిత్వశాఖ సమగ్రంగా ఈ కార్యక్రమాన్ని ఎప్పటికప్పుడు పర్యవేక్షిస్తూ ఉంది. మంత్రిత్వశాఖ ఇందుకోసం ప్రత్యేకంగా ఒక సమన్వయ విభాగాన్ని ఏర్పాటు చేసింది. విదేశీ సహాయాన్ని అందుకోవటం, దాన్ని పంపిణీ చేయటం లాంటివి పర్యవేక్షిస్తుంది. ఏప్రిల్ 26 నుంచి ఈ విభాగం పనిచేయటం ప్రారంభమైంది. మే 2వ తేదీ నుంచి ప్రామాణిక ఆచరణావిధానాలు రూపొందించి అమలు చేస్తోంది.